**Р Е Ш Е Н И Е № ПВ-19-П/2016г.**

**1.** Процедурата по реда на глава шеста от *Закона за опазване на околната среда* за инвестиционно предложение /ИП/: “Изграждане/откриване на Площадка за събиране, транспортиране и съхраняване на отпадъци от черни и цветни метали /ОЧЦМ/, негодни за употреба батерии и акумулатори /НУБА/, излезли от употреба моторни превозни средства /ИУМПС/, излязло от употреба електрическо и електронно оборудване /ИУЕЕО/, отпадъци от хартия, пластмаса, стъкло и други отпадъци” в имот с идентификатор 66915.31.53, с. Скутаре, община Марица, е започнала с внасяне в Регионалната инспекция по околната среда и водите– гр.Пловдив на уведомление c Вх. № ОВОС-581/17.05.2016г. от Възложителя: В. Хаджинаков

**2.** Със *Закона за отпадъците-(ЗУО)* (ДВ, бр. 53 от 2012г.) се регламентират изисквания към площадките за извършване на търговска дейност с отпадъци от черни и цветни метали. Съгласно чл.38, ал.1 от ЗУО :

*„Дейностите с ОЧЦМ, отпадъци от метални опаковки, ИУЕЕО, НУБА и ИУМПС се извършват само на площадки, разположени на територии, за които* ***съгласно устройствен план*** *са допустими производствени и складови дейности, на пристанища за обществен транс­порт с национално и регионално значение и на обекти на железопътната инфраструктура със стопанско предназначение”.*

**3.** Възложителят е приложил скица № 15-211814/03.05.2016г. на имот № 66915.31.53, с. Скутаре, според която имотът е с трайно предназначение на територията – земеделска и начин на трайно ползване – нива. Преписката е предоставена на Дирекция “Контрол на околната среда” на РИОСВ-Пловдив за произнасяне със становище относно съответствието на предлаганият имот с изискванията по т.2.

**4.** В отговор, отдел “Управление на отпадъците и опазване на почвите” към Дирекция “Контрол на околната среда” на РИОСВ-Пловдив е изразил становище, определящо дейността, предвидена в инвестиционното предложение, като **недопустима в гореописания имот.**

**5.** Въз основа на изложеното фактическо обстоятелство, на основание чл.2а, ал.2 от *Наредбата за условията и реда за извършване на оценка на въздействието върху околната среда* и чл.40, ал.2 и & 2 от *Наредбата за условията и реда за извършване на оценка за съвместимост на планове, програми, проекти и инвестиционни предложения с предмета и целите на опазване на защитените зони*

**Р Е Ш И Х :**

**Прекратявам процедурата** по оценка на въздействието върху околната среда, в това число и по оценка на съвместимостза инвестиционно предложение**:** “Изграждане/откриване на Площадка за събиране, транспортиране и съхраняване на отпадъци от черни и цветни метали /ОЧЦМ/, негодни за употреба батерии и акумулатори /НУБА/, излезли от употреба моторни превозни средства /ИУМПС/, излязло от употреба електрическо и електронно оборудване /ИУЕЕО/, отпадъци от хартия, пластмаса, стъкло и други отпадъци” в имот с идентификатор 66915.31.53, с. Скутаре, община Марица.

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд–Пловдив в 14-дневен срок от съобщаването му на заинтересованите лица и организации по реда на Административно-процесуалния кодекс.**

**Доц. Стефан Шилев 14.06.2016г.**

Директор на РИОСВ - Пловдив